Hyd Internet 121 Views AIRTEL
AIRTEL
న్యూఢిల్లీ: దేశీయ టెలికాం దిగ్గజం భారతీ ఎయిర్‌టెల్‌,కార్బన్‌ మొబైల్స్‌ సంయుక్తంగా రెండు కొత్త ఆండ్రాయిడ్‌ 4జీ స్మార్ట్‌ఫోన్‌లను భారత మార్కెట్‌లోకి విడుదల చేశారు.జియో ఫీచర్‌ ఫోన్‌కు పోటీగా  అతి తక్కువ ధరకు స్మార్ట్‌ఫోన్‌ను తీసుకురానున్నట్లు ఎయిర్‌టెల్‌ గతంలోనే ప్రకటించిన విషయం తెలిసిందే.ఈ నేపథ్యంలోనే ఆ సంస్థ కార్బన్‌ మొబైల్స్‌తో ఒప్పందం చేసుకుంది.తాజాగా గురువారం ‘ఏ1 ఇండియన్‌, ‘ఏ41 పవర్‌ ఫోన్లను విడుదల చేసింది.ఇందులో ఏ1 ఇండియన్‌ 4జీ స్మార్ట్‌ఫోన్‌ ధర రూ.4,390 కాగా,రూ.1,799కే సంస్థ  విక్రయిస్తోంది.అలాగే ‘ఏ 41 పవర్‌ 4జీ స్మార్ట్‌ఫోన్‌ ధర రూ.4,290 కాగా,రూ.1,849కే విక్రయిస్తున్నట్లు ప్రకటించింది. స్మార్ట్‌ఫోన్‌ను ప్రతి ఒక్కరు వినియోగించాలనే అభిలాషకు అనుగుణంగా కార్బన్‌తో కలిసి పని చేయడం ఎంతో ఆనందంగా  ఉంది. మా మొదటి స్మార్ట్‌ఫోన్‌రు విపరీతమైన డిమాండ్‌ వచ్చింది. అంతే కాకుండా అమెజాన్‌తో కలిసి ఆన్‌లైన్‌లో విక్రయాలను  ప్రారంభిస్తామని తెలియజేయడానికి సంతోషిస్తున్నాం అని భారతీ ఎయిర్‌టెల్‌ సిఎంఓ రాజ్‌ పూడిపెద్ది తెలిపారు.